Hanoteau i yuran "poésie de la Kabylie du Djurdjura" s tutlayt n tefrensist, deg-s ijmeɛ-d (621) isefra. Llan diɣen wid id-ijemɛen ayen yellan di timawit, rnan senfalin-d s ɣur-sen. Seg tallit-nni ɣer wass-a yella-d umaynut, yella wayen yellan d atrar, am Belaid At Ali i yerẓen asalu s tira-s d usuffeɣ n kra n tmucuha d tullisin (tafunast n yigujilen), iwakken ad yeḥrez tutlayt d yidles amaziɣ ur ikeččem ara deg temda n tatut. S waya i tebda tsekla tamaziɣt tkeččem di tira, banent-d deg-s tewsaatin timaynutin am: tullist, ungal, amezgun.